Tirtayoga. Marma sinebat jaman Tirtayoga awit jagad ingkang gumelar taksih ngawang-uwung, tan wonten titah aneng Marcapada. Hamung wonten wewarnen catur warna, inggipunika : SURYA, CANDRA, KARTIKA lan BAWANA. Gantiya ingkang cinarita hanenggih dalu punika negari pundi ta ingkang KAEKA – ADI – DASA – PURWA. EKA marang sawiji, ADI linuwih, DASA sepuluh, PURWA marang wiwitan. Senadyan kathah titahing Dewa ingkang kaungkulan ing akasa, kasangga ing Pratiwi, kaapit ing samudra, kathah ingkang samya hanggana raras, hananging tan kadi Negari ing Dwarawati ya negari ing Amiralaya. Pramila winastanan Dwarawati, Dwara – lawang, wati tegese alam, pranyata negari kinarya wiwaraning rahsa, pabukaning Budi. Negari ingkang hanyakrawati, hambaudhendha. Madhep manembahe marang kang akarya jagad. Asih hangaji-aji marang sesamining dumadi, rukun manunggal wangsane, golong gilig mranata prajane sarta adil paramarta bebrayaning kawulane. Pramila kene den arani negari Dwarawati, negari ingkang